CELEX: 62007TA0025
Language: bg
Date: 2009-02-11 00:00:00
Title: Дело T-25/07: Решение на Първоинстанционния съд от 11 февруари 2009 г.  — Iride и Iride Energia/Комисия (Държавни помощи — Енергиен сектор — Обезщетяване на невъзвръщаемите разходи — Решение, с което помощта се обявява за съвместима с общия пазар — Задължение за предприятието бенефициер предварително да възстанови предходна помощ, обявена за незаконна — Държавни ресурси — Предимство — Задължение за мотивиране)

21.3.2009   
            
            
               BG
            
            
               Официален вестник на Европейския съюз
            
            
               C 69/35
            
         Решение на Първоинстанционния съд от 11 февруари 2009 г. — Iride и Iride Energia/Комисия
   (Дело T-25/07) (1)
   
   (Държавни помощи - Енергиен сектор - Обезщетяване на невъзвръщаемите разходи - Решение, с което помощта се обявява за съвместима с общия пазар - Задължение за предприятието бенефициер предварително да възстанови предходна помощ, обявена за незаконна - Държавни ресурси - Предимство - Задължение за мотивиране)
   (2009/C 69/82)
   Език на производството: италиански
   Страни
   
      Жалбоподатели: Iride SpA (Торино, Италия); и Iride Energia SpA (Торино) (представители: L. Radicati di Brozolo, M. Merola, C. Bazoli, avocats)
   
      Ответник: Комисия на Европейските общности (представители: E. Righini и G. Conte)
   Предмет
   Отмяна на Решение 2006/941/ЕО на Комисията от 8 ноември 2006 година относно държавната помощ C 11/06 (ex № 127/05), която Италианската република възнамерява да осъществи в полза на AEM Torino (ОВ L 366, стр. 62) под формата на субсидии, предназначени да обезщетят невъзвръщаемите разходи в енергийния сектор, доколкото, от една страна, тя прави извод, че става въпрос за държавна помощ, и от друга страна, подчинява съвместимостта на помощта с общия пазар на условието AEM Torino да възстанови предходните помощи, отпуснати в рамките на режима в полза на предприятията, наречени „общински“
   Диспозитив
   
               1)
            
            
               Отхвърля жалбата.
            
         
               2)
            
            
               Осъжда Iride SpA и Iride Energia SpA да заплатят съдебните разноски.
            
         
      (1)  ОВ C 69, 24.3.2007 г.